
Text rozhodnutia
Súd: Krajský súd Banská Bystrica Spisová značka: 27Sa/7/2019 Identifikačné číslo súdneho spisu: 6019200282 Dátum vydania rozhodnutia: 10. 06. 2019 Meno a priezvisko sudcu, VSÚ: JUDr. Alena Antalová ECLI: ECLI:SK:KSBB:2019:6019200282.2 Uznesenie Krajský súd v Banskej Bystrici v právnej veci žalobcu: F. G., nar. XX.X.XXXX, trvale bytom Y. XX/X, XXX XX H., t.č. Ústav na výkon trestu odňatia slobody, P.O. BOX 109, Sládkovičova 80, 974 05 Banská Bystrica, proti žalovanému: Generálny riaditeľ Sociálnej poisťovne, ul. 29. Augusta č. 8-10, 813 63 Bratislava 1, o preskúmanie zákonnosti rozhodnutia žalovaného č. XXX XXX XXXX X zo dňa 18. januára 2019, takto r o z h o d o l : Krajský súd v Banskej Bystrici v y s l o v u j e svoju miestnu nepríslušnosť na prejednanie veci. Po právoplatnosti tohto uznesenia bude vec p o s t ú p e n á Krajskému súdu v Košiciach ako súdu vecne a miestne príslušnému. o d ô v o d n e n i e : 1. Dňa 15. apríla 2019 bolo Krajskému súdu v Banskej Bystrici doručené podanie žalobcu označené nasledovne: „Touto cestou podávam v zmysle zákona určovanú žalobu proti rozhodnutiu Sociálnej poisťovne Bratislava v rámci zákona a lehoty, ktorá je určovaná na základe ich rozhodnutia“. Na základe výzvy správneho súdu, žalobca doplnil podaním zo dňa 16. mája 2019 svoju žalobu okrem iného aj o rozhodnutie žalovaného č. XXX XXX XXXX X zo dňa 18. januára 2019, pričom uviedol adresu svojho trvalého pobytu. 2. Podľa § 6 ods. 1 zákona č. 162/2015 Z. z. Správny súdny poriadok (ďalej len „SSP“) správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, opatrení orgánov verejnej správy a iných zásahov orgánov verejnej správy, poskytujú ochranu pred nečinnosťou orgánov verejnej správy a rozhodujú v ďalších veciach ustanovených týmto zákonom. 3. Podľa § 6 ods. 2 SSP správne súdy rozhodujú v konaniach o a) správnych žalobách, b) správnych žalobách vo veciach správneho trestania, c) správnych žalobách v sociálnych veciach, d) správnych žalobách vo veciach azylu, zaistenia a administratívneho vyhostenia, e) žalobách proti nečinnosti orgánu verejnej správy, f) žalobách proti inému zásahu orgánu verejnej správy, g) žalobách vo volebných veciach, h) žalobách vo veciach územnej samosprávy, i) žalobách vo veciach politických práv, j) kompetenčných žalobách, k) návrhoch v iných veciach. 4. Podľa § 9 ods. 1 SSP konanie sa uskutočňuje na tom správnom súde, ktorý je vecne, miestne a kauzálne príslušný. 5. Podľa § 10 SSP na konanie a rozhodovanie v správnom súdnictve sú vecne príslušné krajské súdy, ak tento zákon neustanovuje inak. 6. Podľa § 13 ods. 3 SSP v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods.2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje 7. Podľa § 18 ods. 2 prvá veta SSP ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. 8. Miestna príslušnosť správneho súdu na konanie a rozhodovanie v správnom súdnictve je upravená v ustanovení § 13 Správneho súdneho poriadku. Z dikcie uvedeného ustanovenia § 13 ods. 3 vyplýva, že v konaní o správnej žalobe v sociálnych veciach je miestne príslušný krajský súd, v ktorého obvode má žalobca adresu trvalého pobytu a len v prípade, ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. Žalobca sa správnou žalobou domáha preskúmania zákonnosti rozhodnutia žalovaného - Generálneho riaditeľa Sociálnej poisťovne, Ul. 29. augusta 8-10, 813 63 Bratislava, ktorý napadnutým rozhodnutím č. XXX XXX XXXX 0 zo dňa 18. januára 2019 podľa § 218 ods. 2 zákona č. 461/2003 Z. z. o sociálnom poistení v znení neskorších predpisov na základe podaného odvolania žalobcu podaného proti rozhodnutiu Sociálnej poisťovne, ústredie, č. XXX XXX XXXX 0 zo dňa 9. júla 2018, vo veci zamietnutia žiadosti o invalidný dôchodok rozhodol tak, že zmenil napadnuté rozhodnutie Sociálnej poisťovne, ústredie takto: „Podľa §70 ods. 1, § 112 ods. la§82 zákona č. 461/2003 Z. z. o sociálnom poistení v znení neskorších predpisov sa pánovi F. G. od 27. apríla 2015 priznával invalidný dôchodok v sume 152,30 EUR mesačne. Invalidný dôchodok sa priznáva podľa ČI. 52 ods. 1 písm. a) a ods. 4 nariadenia (ES) Európskeho parlamentu a Rady č. 883/2004 0 koordinácii systémov sociálneho zabezpečenia v znení nariadenia Európskeho parlamentu a Rady (ES) č. 988/2009. Podľa § 82 zákona č. 461/2003 Z. z. o sociálnom poistení v znení neskorších predpisov a § 1 opatrenia Ministerstva práce, sociálnych vecí a rodiny Slovenskej republiky č. 283/2015 Z. z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty, sa pánovi F. G. od 1. januára 2016 zvyšuje invalidný dôchodok na sumu 154,00 EUR mesačne. Podľa § 82, § 293dq a § 293dr zákona č. 461/2003 Z. z. o sociálnom poistení v znení neskorších predpisov žalobcovi od 1. januára 2017 zvýšil invalidný dôchodok na sumu 161,10 Eur mesačne. Podľa § 82 a § 293dx zákona č. 461/2003 Z. z. o sociálnom poistení v znení neskorších predpisov žalobcovi od 1. januára 2018 zvýšil invalidný dôchodok na sumu 168,30 EUR mesačne. Podľa § 82 a § 293dx zákona č. 461/2003 Z. z. o sociálnom poistení v znení neskorších predpisov žalobcovi od 1. januára 2019 zvýšil invalidný dôchodok na sumu 175,70 EUR mesačne.“ 9. Z uvedeného je zrejmé, že správnou žalobou je napadnuté rozhodnutie vydané orgánom Sociálnej poisťovne, a teda v zmysle citovaného ustanovenia § 199 ods. 1 písm. a) SSP, § 6 ods. 2 písm. c) SSP a § 13 ods. 3 SSP je miestne príslušný krajský súd, v ktorého obvode má žalobca adresu trvalého pobytu. Keďže žalobca má trvalý pobyt na adrese Y. XX/X, XXX XX H., je daná miestna príslušnosť Krajského súdu v Košiciach. Skutočnosť, že žalobca sa toho času nachádza v ÚVTOS, Sládkovičova 80, 974 05 Banská Bystrica - Kráľová, nie je pre určenie miestnej príslušnosti správneho súdu určujúca, keďže v zmysle § 13 ods. 3 veta za bodkočiarkou je miestne príslušným správny súd, v ktorého obvode sa fyzická osoba zdržuje, len v prípade, ak niet správneho súdu podľa § 13 ods. 3 veta pred bodkočiarkou. Miestna príslušnosť správneho súdu je však jednoznačne určená podľa ustanovenia § 13 ods. 3 veta pred bodkočiarkou SSP, podľa ktorého je miestne príslušným správnym súdom Krajský súd v Košiciach. 10. Na základe uvedeného Krajský súd v Banskej Bystrici nie je miestne príslušný na toto konanie, a preto rozhodol podľa § 18 ods. 2 prvá veta SSP tak, že vec bude po právoplatnosti tohto uznesenia postúpená súdu vecne a miestne príslušnému na konanie, t.j. Krajskému súdu v Košiciach. 11. Právne účinky spojené s podaním žaloby alebo iného podania zostávajú zachované (§ 18 ods. 5 SSP). Poučenie: Proti tomuto uzneseniu kasačná sťažnosť nie je prípustná (§ 439 ods. 2 písm. d) SSP).

